open-index/open-wikipedia-markdown huggingface dataset:
בנימין רבינוביץ (משכנות הרועים)

רבי **בנימין רבינוביץ** (כ' באב תרע"ב (1912) – א' בשבט תשס"ב (2002) היה רב ודיין, ראש ישיבת תולדות אהרן וחבר הבד"ץ של העדה החרדית, מייסד חסידות "משכנות הרועים".

## ביוגרפיה

נולד בעיר העתיקה בירושלים לאריה מרדכי רבינוביץ, חסיד בויאן, ולבת שבע. אביו היה נכד של האדמו"ר רבי יהושע מפוריסוב, בנו של "היהודי הקדוש" מפשיסחה. אמו הייתה בתו של הרב בנימין יהודה לייב ברנשטיין, ראש ישיבת חיי עולם, אף היא צאצאית "היהודי הקדוש".

למד בתלמוד תורה חיי עולם ובבית המדרש תפארת ישראל של חסידי רוז'ין. בי"ג באלול תרצ"ד נשא את רוחמא ליבא הכהן, נכדתו של הרב עקיבה יוסף שלזינגר.

לאחר נישואיו שימש כר"מ בישיבת חיי עולם ולאחר מכן מונה לראש ישיבת תולדות אהרן. בשנת תשל"ו מונה לדיין בבד"ץ העדה החרדית. בסוף ימיו הקים את "ועד משמרת סת"ם של העדה החרדית".

בשנת תשל"ט ייסד את חבורת "משכנות הרועים" לבני ירושלים שמוצאם ממשפחות חסידיות ואינם נמנים עם קהילה מסוימת. לאחר שנים של נדודים קבע את משכן הקהילה בבית המדרש "קהל יראים – חסידים" ברחוב מאה שערים.

נפטר בראש חודש שבט תשס"ב ונטמן בהר המנוחות.

## עמדותיו
היה פעיל בהפגנות נגד חילול שבת, ניתוחי מתים וכדומה. בעקבות ההפגנות נגד 'מועדון המריבה' של ההסתדרות במאה שערים שהה עשרה ימים במעצר עם עמרם בלוי ואחרים. באחת ההפגנות על חילולי השבת ספג מכת אלה בראשו שממנה סבל כאבים כמה שנים. היה נוהג לומר: . התנגד לפאה נכרית.

## ספריו
*אמרי בנימין
## משפחתו
אחיו הוא רבי אפרים פישל רבינוביץ ראש ישיבת רוז'ין. ילדיו הם:
*רבי חיים רבינוביץ ממלא את מקומו באדמו"רות משכנות הרועים.
*רבי עקיבא, האדמו"ר מפוריסוב.
*רבי יהושע אשר, משפיע במשכנות הרועים.
*רבי מאיר שלום,  האדמו"ר מקאלשין.
*חתנו רבי אלימלך כהנא האדמו"ר מספינקא בבני ברק.
*חתנו רבי יהודה ניישלאס גאב"ד סערדעהלי ודומ"ץ בעדה החרדית
*חתנו רבי צבי דירנפלד ראש כולל נחלת בנימין
## לקריאה נוספת
*עבודת בנימין ב' חלקים
*תולדותיו בספר רבותינו שבירושלים הוצאת שלהבת ירושלים אוגוסט 2003 ה'תשס"ג.

קטגוריה:דייני העדה החרדית
קטגוריה:ראשי ישיבה חסידים בישראל
קטגוריה:יהודים הקבורים בהר המנוחות
קטגוריה:אדמו"רים ארץ-ישראלים
קטגוריה:ישראלים שנולדו ב-1912
קטגוריה:ישראלים שנפטרו ב-2002
קלייר הולדן רוטמן

**קלייר הולדן רוטמן** (באנגלית: **Claire Holden Rothman**; נולדה ב-1958) היא סופרת קנדית, מחברת רומנים, סיפורים קצרים, ומתרגמת. היא פרסמה שני רומנים ושני קובצי סיפורים קצרים.
ספרה "אוקטובר שלי" תורגם לעברית על ידי ניצן לפידות ויצא לאור בישראל בספטמבר 2016. הספר עוסק בסיפורה של משפחה מודרנית ששדה הקרב של התרבויות, השפות וההיסטוריה מאיים לפרק אותה ובהשלכות של המילים שלא נאמרו.

הרומן הראשון שלה, מומחה הלב היה מועמד לפרס גילר בשנת 2009, והרומן השני שלה, אוקטובר שלי היה מועמד לקבלת פרס זה בשנת 2014. בנוסף היה הספר *אוקטובר שלי* בין המועמדים הסופיים לקבלת פרס המושל הכללי לסיפורת בשפה האנגלית בתחרות פרסי המושל הכללי בשנת 2014. בשנת 1994 היא זכתה בפרס ג'ון גלאסקו לתרגום על השפעתו של הספר, תרגום של הולדן רוטמן שפורסם בשנת 1993 לספרו של פיליפ-איגנס פרנסואה אוברט דה גאספה משנת 1837.

היא מתגוררת בווסטמאונט, קוויבק, עם השחקן והסופר ארתור הולדן.

## יצירתה
* **ימי הסלט** (Salad Days, 1990, סיפורים קצרים)
* **צבעונים שחורים** (1999, Black Tulips, סיפורים קצרים)
* **מומחה הלב** (2009, The Heart Specialist, רומן)
* **אוקטובר שלי** (2014, רומן) תורגם לעברית בשנת 2016 על ידי ניצן לפידות, ראה אור בהוצאת תמיר//סנדיק

## קישורים חיצוניים

* קלייר הולדן רוטמן

## הערות שוליים

קטגוריה:סופרות יהודיות קנדיות
קטגוריה:קנדיות שנולדו ב-1958
פסל אלינור ריגבי

**פסל [[אלינור ריגבי]]** הוא פסל הניצב ברחוב סטנלי שבעיר ליברפול שבאנגליה. הפסל עוצב ונוצר על ידי הזמר והפסל טומי סטיל והוא מבוסס על הדמות המתוארת בשירה של להקת הביטלס, אלינור ריגבי, שנכתב על ידי לנון-מקרטני.

## היסטוריה
בשנת 1981, כאשר קיים טומי סטיל הופעה בליברפול, הוא הציע למועצת העיר ליברפול ליצור פסל כהוקרה ללהקת הביטלס. הסכום שאותו דרש עבור הפסל היה 3 פני, כרמז לשם המופע שלו "Half a Sixpence". המועצה קיבלה את ההצעה, מתוך כוונה שהפסל ימשוך אליו תיירים, והקצתה 4,000 ליש"ט למימון העלות. עבודת הפיסול ארכה תשעה חודשים וב-3 בדצמבר 1982 הוסר הלוט מעל הפסל על ידי סטיל.

## תיאור
הפסל כולל דמות עשויה ארד הישובה על ספסל מאבן. גובהו של הפסל הוא 128 ס"מ, רוחבו 120 ס"מ ועומקו 96 ס"מ. הפסל מתאר אישה היושבת עם תיק יד על ברכיה, שקית קניות מפלסטיק מימינה ועותק של העיתון "ליברפול אקו" (Liverpool Echo) משמאלה. משקית הקניות מבצבץ בקבוק חלב ועל גבי העיתון ציפור דרור ופיסת לחם. האישה מביטה על הציפור.

על גבי הקיר שמאחורי הדמות קבועה טבלה ועליה הכיתוב:

## קישורים חיצוניים

* The Eleanor Rigby Statue. - Rockmine

קטגוריה:הביטלס
קטגוריה:ליברפול: מבנים
קטגוריה:נשים בפיסול
קטגוריה:פסלים (יצירות)
קטגוריה:נשים בממלכה המאוחדת
יוסף אבוחצירא

הרב **יוסף אבוחצירא** (לפני ה'תר"ף, 1920 – כ"ו בתמוז ה'תשס"א, 17 ביולי 2001) היה רב ודיין בעיר פאס שבמרוקו, ורבה הראשי הספרדי של העיר יבנה בישראל.

## קורות חיים
נולד במרוקו לרב מכלוף אבוחצירא, רב העיר מרקש. אביו עלה לארץ ישראל והיה רב בשכונת רחביה בירושלים.

אבוחצירא נשאר במרוקו, התמנה לרב ולדיין באוג'דה, ואחר כך בפאס.

בראשית שנות ה-70 של המאה ה-20 עלה גם הוא לישראל, והחליף ברבנות יבנה את הרב אברהם אבוחצירא, שעבר אז לכהן כרב העיר רמלה בשל מות אביו. בשנת ה'תשל"ח (1978) הוכר כדיין בידי הרבנות הראשית.

הקים ביבנה בית מדרש וישיבה בשם "תפארת יעקב" ועמד בראשם. לצד הישיבה התקיים כולל אברכים בראשות בנו, והוא שימש כנשיא הכולל.

כיהן כרבה של יבנה עד לפרישתו לגמלאות. בנו, הרב דוד אבוחצירא, מונה בחייו לכהן תחתיו ברבנות העיר.

## הערות שוליים

קטגוריה:דיינים
אבו
קטגוריה:ישראלים ילידי מרוקו
קטגוריה:רבנים מרוקאים ישראלים
קטגוריה:אוג'דה: רבנים
קטגוריה:רבני ערים בישראל
קטגוריה:יבנה: רבנים
קטגוריה:משפחת אבוחצירא
קטגוריה:ישראלים שנולדו ב-1920
קטגוריה:ישראלים שנפטרו ב-2001
יוהאן גאורג השני, הנסיך הבוחר מסקסוניה

**יוהאן גאורג השני, הנסיך הבוחר מסקסוניה** (גרמנית: Johann Georg II, Kurfürst von Sachsen;  31 במאי 1613 - 22 באוגוסט 1680) היה נסיך בוחר של סקסוניה בין השנים 1656–1680.

## ביוגרפיה
יוהאן גאורג נולד ב-31 במאי 1613 בדרזדן, ליוהאן גאורג הראשון, הנסיך הבוחר מסקסוניה לבית וטין ולמגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה. בשנת 1656 מת אביו יוהאן גאורג הראשון, הנסיך הבוחר מסקסוניה, ויוהאן גאורג עלה במקומו לשלטון. בשנת 1652 ציווה יוהאן גאורג הראשון, הנסיך הבוחר מסקסוניה שבניו הצעירים גם יירשו חלק מנחולותיו. לאחר מותו של יוהאן גאורג בשנת 1656, הסכימו בניו ב-22 באפריל 1657 על אופן החלוקה; בנו הבכור יוהאן גאורג קיבל את נסיכות הבוחר מסקסוניה, בנו אוגוסט קיבל את דוכסות סקסוניה-וייסנפלס, בנו כריסטיאן קיבל את דוכסות סקסוניה-מרזבורג, ובנו הצעיר מוריץ קיבל את אזור בישופות נוימבורג לשעבר, שהפך לדוכסות סקסוניה-צייץ.

בשנת 1664 הגיע יוהאן גאורג להסכם עם לואי הארבעה עשר, מלך צרפת, ואף קיבל ממנו תמיכה כספית נכבדת, אך בעקבות התנגדות אנטי-צרפתית חזקה בנסיכות, כרת יוהאן גאורג גם ברית עם לאופולד הראשון, קיסר האימפריה הרומית הקדושה.

יוהאן גאורג שחיבב מאוד מוזיקה ואמנות, הפך את דרזדן למרכז המוזיקה של גרמניה, ואף בנה בה את בית האופרה **Opernhaus am Taschenberg**. אולם בעקבות ההוצאות הרבות שהוציא על אמנות, נאלץ יוהאן גאורג לבקש תמיכה מצרפת כדי להימנע מפשיטת רגל לאומית.

על מנת לשקם את המדינה מתוצאות מלחמת שלושים השנים, פיתח יוהאן גאורג את תעשיות הטקסקטיל, הפחם והזכוכית, ואף חידש את יריד לייפציג, על מנת להזרים כספים למדינה.

ב-22 באוגוסט 1680 מת יוהאן גאורג בפרייברג, ובנו יוהאן גאורג השלישי, הנסיך הבוחר מסקסוניה עלה לשלטון במקומו.

## משפחתו
בשנת 1638 התחתן יוהאן גאורג עם מגדלנה זיבילה מברנדנבורג-ביירוית, בתם של כריסטיאן, מרקיז ברנדנבורג-ביירוית ומריה מפרוסיה, מרקיזת ברנדנבורג-ביירוית, ממנה נולדו לו 3 ילדים:
* זיבילה מריה (1642–1643)
* ארדמוטה סופיה (1644–1670)
* יוהאן גאורג השלישי, הנסיך הבוחר מסקסוניה (1647–1691)

## אילן יוחסין

## קישורים חיצוניים

* יוהאן גאורג השני, הנסיך הבוחר מסקסוניה באנציקלופדיה בריטניקה
* 
* 

קטגוריה:סקסוניה: היסטוריה
קטגוריה:בית וטין
קטגוריה:ילידי 1613
קטגוריה:נפטרים ב-1680
גפן ברקאי

**גפן ברקאי** (נולד ב-7 בפברואר 1995) הוא שחקן ודוגמן ישראלי.

## ביוגרפיה
ברקאי נולד וגדל בהוד השרון ולמד בתיכון הדרים בעיר. את שירותו הצבאי עשה בתיאטרון צה"ל.

חשיפתו הטלוויזיונית הראשונה הייתה בשנת 2012 כאשר שיחק בסדרת הנעורים "יומני החופש הגדול" ששודרה בערוץ דיסני לצופי Yes, בה שיחק בתפקיד הראשי את דמותו של גור, בן זוגה של תמר (ליהי קורנובסקי). על תפקידו בסדרה היה מועמד לתואר שחקן השנה בטקס נבחרי הילדים לשנת 2012. ברקאי שיחק גם בעונה השנייה של הסדרה, בשנת 2013.

בשנת 2015 החל לגלם את דמותו של אריאל בעונה השנייה של סדרת הנוער "שוברי גלים" ששודרה בערוץ הילדים לצופי Yes.

בשנים 2015–2016 הנחה את "פסטיבל יותר" למתגייסים.

בשנת 2016 שיחק בתפקיד ראשי בסרט הקולנוע "ירח בבית 12" בבימויה של דורית חכים. בדצמבר אותה שנה החל לגלם את מייקל רוזן בסדרת הנוער "Oboy" בערוץ הילדים לצופי Yes.

בשנת 2017 שיחק בסרט "פוקסטרוט".

בשנת 2014 החל לשמש כפרזנטור של חברת האופנה הישראלית "רנואר". ביולי 2021 פורסם כי שיתוף הפעולה בין ברקאי לרנואר הגיע לסיומו.

בשנת 2019 החל לשחק בסדרת הנוער "התחנה", בתפקיד אדר אשכנזי. באותה שנה שיחק בסדרת הקומדיה הרומנטית של קשת 12, "זה לא הגיל" בתפקיד ישי והשתתף במופע הפסטיגל השנתי, "play פסטיגל".

### חיים אישיים
בשנים 2015־2016 ניהל מערכת יחסים עם השחקנית עמית פרקש.

בשנים 2017־2018 היה בזוגיות עם הדוגמנית והשחקנית הישראלית ניבר מדר.

מאפריל 2021 נמצא בזוגיות עם גל לוזון.

## פילמוגרפיה
### קולנוע

### טלוויזיה

## מועמדויות ופרסים

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:בוגרי תיאטרון צה"ל
קטגוריה:בוגרי תיכון הדרים
קטגוריה:משתתפי הפסטיגל
קטגוריה:ישראלים שנולדו ב-1994
ג'ון גלניסטר

**ג'ון גלניסטר** (באנגלית: **John Glenister**; 12 באוקטובר 1932–2024) היה במאי טלוויזיה אנגלי. הוא ביים בין השאר את הסדרות "שש נשותיו של הנרי השמיני", "רמפול", "Play For Today" ,"A Touch of Fros", "הטי ויינת'רופ חוקרת", "A Bit of a Do", "אמה" ו"קזנובה" ואת המחזה "On Your Way, Riley" מאת אלן פלייטר.

גלניסטר היה אביהם של השחקנים פיליפ גלניסטר ורוברט גלניסטר.

נפטר ב-2024.

## פילמוגרפיה
* (1967) The Wednesday Play – סדרת טלוויזיה, 2 פרקים
* (1968) Z Cars – סדרת טלוויזיה, 8 פרקים
* (1968) Softly Softly – סדרת טלוויזיה, 2 פרקים
* סיפורי קנטרברי (1969) Canterbury Tales – סדרת טלוויזיה, 2 פרקים
* שש נשותיו של הנרי השמיני (1970) The Six Wives of Henry VIII – מיני-סדרה, 3 פרקים
* קזנובה (1971) Casanova – מיני-סדרה, 3 פרקים
* העלמה יוליה (1972) Miss Julie – סרט טלוויזיה
* אמה (1972) Emma – מיני-סדרה
* (1973) Then and Now – סדרת טלוויזיה, 3 פרקים
* (1973) Thinking Man As Hero – סרט טלוויזיה
* (1975) Churchill's People – סדרת טלוויזיה, פרק אחד
* (1975) The Poisoning of Charles Bravo – סדרת טלוויזיה, 3 פרקים
* (1976) Almost a Vision – סרט טלוויזיה
* מארי קירי (1977) Marie Curie – מיני-סדרה, 5 פרקים
* רמפול (1980) Rumpole of the Bailey – סדרת טלוויזיה, פרק אחד
* (1983) Number 10 – מיני-סדרה
* (1988) Tales of the Unexpected – סדרת טלוויזיה, פרק אחד
* המפקח מגרה (1992) Maigret – סדרת טלוויזיה, 3 פרקים
* (1994) A Touch of Frost – סדרת טלוויזיה, פרק אחד
* (1994) Frank Stubbs – סדרת טלוויזיה, 2 פרקים
* וייקליפ (1996) Wycliffe – סדרת טלוויזיה, 2 פרקים
* הטי ויינת'רופ חוקרת (1996–1998) Hetty Wainthropp Investigates – סדרת טלוויזיה, 5 פרקים

## קישורים חיצוניים

## הערות שוליים

קטגוריה:במאי טלוויזיה בריטים
קטגוריה:אנגלים שנולדו ב-1932
קטגוריה:אנגלים שנפטרו ב-2024
עונת 2004/2005 ביורוליג

**עונת 2004/2005 ביורוליג** הייתה העונה ה-48 של התחרות האירופית הבכירה לקבוצות כדורסל והחמישית שאורגנה על ידי חברת היורוליג של יול"ב.

המשחק הראשון התקיים ב-4 בנובמבר 2004 ומשחק הגמר נערך ב-8 במאי 2005. בתחרות השתתפו 24 קבוצות. 

העונה הסתיימה בניצחון של מכבי תל אביב, זה היה הניצחון החמישי בתולדות המועדון.

שארונאס יאסיקביצ'יוס (ליטא) ממכבי תל אביב נבחר לכדורסלן המצטיין של הפיינל פור.

## מתכונת התחרות
העונה הסדירה כללה 24 קבוצות.

15 קבוצות בעלי רישיון יכלו להשתתף בתחרויות הליגה במשך 3 שנים ללא קשר לתואצות הקבוצות בליגה הבייתית. להלן קבוצות בעלי רישיון:

* איטליה - (3) מנס סאנה סיינה, פורטיטודו בולוניה, בנטון טרוויזו
* ספרד - (2) ברצלונה, טאו קרמיקה 
* יוון - (2)  א.א.ק. אתונה, אולימפיאקוס
* צרפת - (2)  פו אורטז, אסוול ליון-וילרבאן
* טורקיה - (2) אולקר, אנאדולו אפס
* קרואטיה - ציבונה זאגרב 
* רוסיה - צסק"א מוסקבה
* ליטא - ז'לגיריס קובנה
* סלובניה - אולימפיה ליובליאנה

בנוסף הוזמנו 9 קבוצות ממדינות שונות.

24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-2 ניצחונות. הפיינל פור נערך בקומפלקס הספורט אולימפיסקי, מוסקבה.

## שלבי הגמר
### בית ד'

### בית ה'

### בית ו'

### בית ז'

### השלבים המתקדמים

### משחק הגמר

## כדורסלנים מצטיינים
* שחקן מצטיין של העונה - אנתוני פארקר (ארצות הברית) ממכבי תל אביב
* מלך הסלים - צ'ארלס סמית' (ארצות הברית) מסקאבוליני פזארו
* MVP של פיינל פור - שארונאס יאסיקביצ'יוס (ליטא) ממכבי תל אביב 
* מלך הסלים של שלב הגמר -שארונאס יאסיקביצ'יוס (ליטא) ממכבי תל אביב
* נבחרת הליגה:
** שארונאס יאסיקביצ'יוס (ליטא) ממכבי תל אביב
** ארווידאס מצייאוסקאס (ליטא) מטאו קרמיקה
** אנתוני פארקר (ארצות הברית) ממכבי תל אביב
** דייוויד אנדרסן (אוסטרליה) מצסק"א מוסקבה
** ניקולה וויצ'יץ' (קרואטיה) ממכבי תל אביב

## ישראל בתחרות
* מכבי תל אביב השתתפה במשחקי ה-16, סיימה את הבית במקום הראשון וקודמה לפיינל פור שהתקיים במוסקבה. בסוף העונה, מכבי זכתה בפעם השנייה ברציפות.

## קישורים חיצוניים
* פירוט התוצאות באתר הליגה
* פירוט תוצאות באתר יורובסקט
* 

קטגוריה:תחרויות כדורסל ב-2004
קטגוריה:תחרויות כדורסל ב-2005
קטגוריה:עונות בגביע אירופה לאלופות בכדורסל
ג'ניס דיקנסון

**ג'ניס דיקנסון** (באנגלית: **Janice Dickinson**; נולדה ב-15 בפברואר 1955) היא דוגמנית וסוכנת אמנים אמריקאית.

## ביוגרפיה
דיקנסון נולדה בברוקלין ולה אחות גדולה ואחות קטנה.

בתחילת שנות השבעים היא נסעה לעיר ניו יורק על מנת לדגמן לאחר שזכתה בתחרות "דוגמנית אופנת עלית" ובאותה תקופה בלונדיניות עם עיניים כחולות היו דומיננטיות בעולם האופנה.
היא התגלתה על ידי צלם אופנה לאחר שחברתו לוריין בראקו אמרה שהיא אוהבת את איך שהיא נראית. היא דגמנה תקופה בפריז ולאחר מכן שבה למולדתה. 

היא טוענת שהיא המציאה את הביטוי "סופרמודל" (דוגמנית על) זאת לאחר שמנהלה שם לב שהיא עובדת הרבה מאוד ובצורה אינטנסיבית אז הוא אמר לה "את לא סופרמן ואז היא ענתה לא "נכון, אני לא סופרמן, אני סופרמודל".

היא כיכבה על השערים של חשובי מגזיני האופנה ווג, קוסמופוליטן, מארי קלייר ופלייבוי.

בנוסף היא שימשה כפנים של חברות כמו רבלון והאש פאפיז.

ב-2003 היא החלה לשמש כשופטת בתוכנית הריאליטי המצליחה "הטופ מודל הבאה" ושם היא נודעה בקשיחותה כלפי המתמודדות בתחרות. היא השתתפה בתוכנית במשך ארבע עונות אך לא המשיכה לעונה החמישית וזאת לאחר שהפקת התוכנית לא הסכימה להעלות את משכורתה.

ב-2006 עלתה תוכנית הטלוויזיה "הסוכנות של ג'ניס דיקנסון" שעקבה אחר הקריירה החדשה של דיקנסון כסוכנת דוגמנות.

## חיים אישיים
דיקנסון הייתה נשואה שלוש פעמים ולה בן מבעלה השני ועוד בת מבן זוגה לשעבר. במרץ 2016 התגלה כי דיקינסון אובחנה בסרטן השד.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:דוגמניות אמריקאיות
קטגוריה:סוכני דוגמנים
קטגוריה:שופטות תוכניות מציאות אמריקאיות
קטגוריה:שופטי תוכניות מציאות אמריקאים
קטגוריה:דוגמנים אמריקאים
קטגוריה:נפגעי ונפגעות תקיפות מיניות
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
האבות העולים

[ממוזער|350px|[רוברט ולטר וויר, **עליית הצליינים**, 1857]]
**האבות העולים** או **האבות הצליינים** (באנגלית: **Pilgrim Fathers**; לעיתים בקצרה: **עולי הרגל**, **The Pilgrims**) היו המתיישבים האירופאים הראשונים של מושבת פלימות', כיום העיר המודרנית פלימות', מסצ'וסטס, ארצות הברית.

הקבוצה כללה בדלנים  שפרשו מן הכנסייה האנגליקנית. הם ביקשו להימלט מהסביבה הפוליטית-דתית העוינת באנגליה, בה נאכף הציות לכנסייה הממוסדת והשמרנית, אך נמנעו להגר להולנד הקלוויניסטית מחשש לאבד את הזהות התרבותית שלהם כאנגלים. ההתנחלות שלהם באדמות היבשת החדשה הייתה ההתנחלות האנגלית השנייה שהצליחה בצפון אמריקה, אחרי ג'יימסטאון.

לאבות העולים הייתה השפעה על הנרטיב של "עולי רגל עבור חופש דת", שהיה לנושא מרכזי בהיסטוריה ובתרבות של ארצות הברית.

102 האבות העולים הפליגו בספינה "מייפלאואר" מפלימות' והגיעו לקייפ קוד בנובמבר 1620. ברחבי ארצות הברית מתקיימות "אגודות מייפלאואר"  שמאגדות אנשים הטוענים לייחוס משפחתי לאחד מ-102 נוסעי המייפלאואר, האבות העולים.

## קישורים חיצוניים

*  בוויקיפדיה האנגלית
* 
* 

קטגוריה:היסטוריה קולוניאלית של ארצות הברית
קטגוריה:מהגרים מבריטניה לארצות הברית
פרננדו השני, מלך שתי הסיציליות

**פרננדו השני, מלך שתי הסיציליות** (פרננדו קרלו לבית בורבון; 12 בינואר 1810 – 22 במאי 1859) היה מלך בממלכת שתי הסיציליות מ-1830 ועד מותו.

## ביוגרפיה
פרננדו נולד ב-12 בינואר 1810 בפאלרמו, להוריו פרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה.

בשנת 1830 מת אביו פרנצ'סקו הראשון, מלך שתי הסיציליות, ופרננדו עלה לשלטון במקומו. בשנותיו הראשונות היה פרננדו מאוד פופולרי על העם, והוא השתדל לשפר את הביורוקרטיה והמיסוי בממלכה. פרננדו הפחית את המיסים במדינה, הפעיל את קו הרכבת הראשון באיטליה, את ספינת הקיטור הראשונה באיטליה, והקים את קו הטלגרף בין נאפולי לפלרמו.

בשנת 1837 פיזרו חייליו של פרננדו באלימות הפגנה בסיציליה, שקראה לפרננדו להעניק חוקה למדינה ולתת יותר חופש לעם.

בינואר 1848 פרצו מהפכות בפלרמו שבסיציליה בדרישה לעצמאות, ומשם התפשטו ההפגנות בכל רחבי הממלכה. בתגובה להפגנות, פרננדו העניק חוקה לממלכה, עם שני בתי נבחרים, עיתונות חופשית וערובות לחופש הפרט. אולם לאחר שההפגנות לא פסקו, שלח פרננדו ב-13 במרץ את צבאו לשבור את ההפגנות ולפזר את הפרלמנט הלאומי, על אף שלא ביטל את החוקה באופן רשמי. ב-13 באפריל הכריזה סיציליה על עצמאותה, ובתגובה שלח פרננדו כוח בן 20,000 חיילים תחת פיקוד קרלו פילנג'יארי, שכבשו במסע בן 9 חודשים את האי סיציליה מחדש.

לאחר דיכוי מהפכת 1848, כלא פרננדו עד לשנת 1851 למעלה מ-2,000 מתנגדים למשטרו, ורבים אחרים יצאו לגלות. במהלך ביקור של ויליאם גלאדסטון בנאפולי בשנת 1850, החל הלה תומך בהתנגדות הנפוליטנית לשלטונו של פרננדו, ובשל כך הגביל פרננדו את השפעתם של הבריטים והצרפתים בממלכה.

בשנת 1856 ניסה חייל להתנקש בחייו של פרננדו, וב-22 במאי 1859 מת פרננדו, ובנו פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של פרנצ'סקו השני, מלך שתי הסיציליות.

## משפחתו
בשנת 1832 התחתן פרננדו עם מריה כריסטינה, נסיכת סבויה, בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה, ממנה היה לו בן אחד:
* פרנצ'סקו השני, מלך שתי הסיציליות (1836–1894)

בשנת 1837 התחתן פרננדו עם מריה תרזה מאוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג, ממנה היו לו 12 ילדים:
* לואיג'י, רוזן טראני (1838–1866)
* אלברטו, רוזן קסטרוג'ואבני (1839–1844)
* אלפונסו, רוזן קזרטה (1841–1934)
* מריה אנונציאטה, נסיכת בורבון-שתי הסיציליות (1843–1871)
* מריה אימקולאטה, נסיכת בורבון-שתי הסיציליות (1844–1899)
* ג'אאטנו, רוזן אגריג'נטו (1846–1871)
* ג'וזפה, רוזן לוצ'רה (1848–1851)
* מריה פיה, נסיכת בורבון-שתי הסיציליות (1849–1882)
* וינצ'נזו, רוזן מלאצו (1851–1854)
* פסקואלה, רוזן ברי (1852–1904)
* מריה לואיזה, נסיכת בורבון-שתי הסיציליות (1855–1874)
* ג'נארו, רוזן קלטג'ירונה (1857–1867)

## אילן יוחסין

## ראו גם
* וינצ'נצו פטרוצ'לי

## קישורים חיצוניים

* 
* 

קטגוריה:אבירי מסדר גיזת הזהב
קטגוריה:מלכי שתי הסיציליות
קטגוריה:בית בורבון
קטגוריה:איטלקים שנולדו ב-1810
קטגוריה:נפטרים ב-1859
דברים טובים יותר

**דברים טובים** (באנגלית: **Better Things**) היא סדרת טלוויזיה קומית של פמלה אדלון ולואי סי. קיי. המשודרת ברשת FX. בסדרה מככבת אדלון, המגלמת שחקנית גרושה המגדלת את שלוש בנותיה לבדה. הסדרה עלתה לראשונה ב-8 בספטמבר 2016. בספטמבר של אותה שנה הודיעה הרשת שהיא מחדשת את הסדרה לעונה שנייה, אשר עלתה לשידור ב-14 בספטמבר 2017. באוקטובר הודיעה הרשת על עונה שלישית, אשר עלתה לשידור ב-28 בפברואר 2019. במרץ פורסם כי תופק עונה רביעית, אשר עלתה לשידור ב-5 במרץ 2020.

בישראל הסדרה משודרת ב-yes בערוץ yes OH.

## דמויות
### דמויות ראשיות
***סם פוקס** (פמלה אדלון): אם יחידנית לשלושה ילדים המתגוררים בלוס אנג'לס, ועובדת כשחקנית.
***מקס פוקס** (מייקי מדיסון): בתה הבכורה של סם, היא הפכפכה אך הגונה.
***פרנקי פוקס** (אנה אליגוד): בתה האמצעית והקיצונית של סם.
***דיוק פוקס** (אוליביה אדוארד): בתה הצעירה והמקסימה של סם, ובדרך כלל, עדינה ומתוקה.
***פיליס** (סיליה אימרי): אמה הבריטית של סם, עם כמה בעיות פיזיות ונפשיות.

### דמויות משנה ואורח
לוסי דייוויס, אליסיה ריינר, קווין פולאק, מתיו ברודריק, ג'נינה גוונקאר, קריס מרשל, בראדלי ויטפורד, לני קרביץ, זאק וודס, נייג'ל הייברס ושרון סטון.

## סקירה

## פיתוח
הפיילוט הוזמן על ידי FX ב-18 בינואר 2015. הסדרה נכתבה על ידי לואי סי. קיי ופמלה אדלון. העלילה היא סמי-אוטוביוגרפית, ומבוססת על סיפור חייה של אדלון. שם הסדרה נלקח משיר של הקינקס בעל אותו שם.

## ביקורת
הסדרה קיבלה ביקורות חיוביות ממבקרי טלוויזיה. באתר Metacritic קיבלה הסדרה ציון של 79 מתוך 100 בהתבסס על 31 ביקורות. באתר Rotten Tomatoes קיבלה הסדרה ציון של 93% עבור סדרה חדשה, וכן ציון ממוצע של 8.2 מתוך 10, ציון המבוסס על 44 ביקורות.

## קישורים חיצוניים
* 

**ביקורות:**
* 
* 

## הערות שוליים

קטגוריה:FX Networks
קטגוריה:סדרות קומדיה אמריקאיות
קטגוריה:זוכי פרס פיבודי
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2016
האיש מקלוניקוון

ממוזער|260x260 פיקסלים|האיש מקלוניקוון
**האיש מקלוניקוון** היא גופת כבול אירית מתקופת הברזל שנמצאה בביצת כבול בקלוניקוון, במחוז מית' באירלנד, במרץ 2003. רק פלג גופו העליון והבטן התחתונה של האיש שרדו.

## מותו
אפו נמצא מעוך, שיניו עקומות, והיה לו זקן דק. גופת האיש נמצאה במכונת קצירת כבול, וייתכן שהיא זו שאחראית לפגיעה בפלג גופו התחתון. על פי בדיקות השרידים, גובהו 157 ס"מ. בחינת הראיות בגופה על ידי משטרת אירלנד הובילה להשערה כי האיש נרצח: בגולגולתו יש פצע פתוח ועמוק שנעשה על ידי מכשיר חד, וחלקים ממוחו נמצאו בו. יש גם חתך גדול לאורך גשר האף ועד לעינו הימנית - ככל הנראה זו המכה שהרגה אותו. שתי הפציעות נגרמו על ידי אותו כלי חד, ככל הנראה גרזן. תיארוך פחמן-14 קבע את מותו בין השנים 392 לפנה"ס ל-201 לפנה"ס, במהלך תקופת הברזל של מערב אירופה. משמע ששרידיו בני כ-2,300 שנה.

מחקר מדעי על שיערו שפך אור על הדיאטה של האיש עד למותו. על פי המחקר, הדיאטה שלו הייתה עשירה בירקות וחלבונים, מה שייתכן מלמד שמותו אירע בחודשי הקיץ החמים של השנה, תקופה בה ירקות זמינים יותר. האיש היה צעיר למדי בעת מותו; ככל הנראה הוא מת בתחילת שנות העשרים שלו.

יש הגורסים כי מותו היה חלק מפולחן הקרבה. על פי מחקרים על הגופה ועל גופות כבול אחרות פיתח נד קלי, אוצר המוזיאון הלאומי של אירלנד תאוריה המסבירה מדוע גופות כה רבות נמצאו בגבולות של אזורים פוליטיים או גבולות ממלכה חשובים. לדבריו, באותה תקופה הוקרבו קורבנות אדם כדי לרצות את אלי הפריון להבטיח יבול טוב ברחבי הממלכה. הקורבנות נקברו באופן סמלי בגבולות הממלכה. לפיכך, הגופה הייתה חלק מתערוכה של המוזיאון הלאומי של אירלנד בדבלין בשם "מלכות והקרבה" בין השנים 2006-2007.

## שיער
המאפיין הייחודי ביותר של האיש הוא שיערו, שתסרוקתו עוצבה בעזרתו של ג'ל לשיער: תערובת של שמן צמחי ושרף אורן שיובא מדרום-מערב צרפת או צפון ספרד. שאריות של שיער נמצאו גם על הגופה עצמה. עובדה זו יכולה להעיד על סחר בין אירלנד ודרום אירופה במאה הרביעית והשלישית לפני הספירה, טרם ההשפעה הרומית על הקלטים של איבריה. ייתכן שהדבר מלמד שהאיש היה עשיר, שהרי היו לו את האמצעים לרכוש קוסמטיקה מיובאת.
## לקריאה נוספת
*Iron Age 'bog bodies' unveiled, 7 בינואר 2006, באתר BBC.

## קישורים חיצוניים

קטגוריה:גופות כבול
המעגלים התאומים של ארכימדס

ממוזער|400px|שמאל|המעגלים התאומים (באדום) של הארבלוס (התחום האפור).
בגאומטריה, **המעגלים התאומים של ארכימדס**, במיוחד בנוגע לחקר צורת הארבלוס, **המעגלים התאומים** הם שני מעגלים מיוחדים המקושרים אליו. ארבלוס הוא צורה שנקבעת על ידי שלוש נקודות הנמצאות על ישר אחד A,B ו-C, והוא האזור התחום בין שלושת חצאי המעגלים אשר AB, BC ו-AC הם הקטרים שלהם. אם לאחר מכן הארבלוס מחולק לשני תחומים קטנים יותר על ידי קטע ישר דרך B (כאשר B היא הנקודה המרכזית בין A,B ו-C) המאונך לישר ABC, אז כל אחד משני המעגלים התאומים נח בתוך אחד משני התחומים האלה, ומשיק לאחד משני חצאי המעגלים הקטנים, לחצי המעגל הגדול, ולקו שמחלק את הארבלוס.

המעגלים הופיעו לראשונה בספר הלמות, אשר בו מופיעה ההוכחה (טענה 5) ששני המעגלים חופפים. ת'אבת אבן קורה, אשר תרגם את הספר הזה לערבית, ייחס את הספר הזה למתמטיקאי היווני ארכימדס.  בהתבסס על הטענה בספר שהמעגלים האלה חופפים, שני המעגלים האלו נקראים המעגלים התאומים של ארכימדס.

## תכונות

יהיו *a* ו-*b* הקטרים של שני חצאי המעגלים הקטנים, כך שלחצי המעגל הגדול  יש קוטר  *a* + *b*. קוטרם המשותף של כל אחד משני המעגלים התאומים הוא:

d=\frac{ab}{a+b}.

או באופן חלופי, אם הקוטר של חצי המעגל הגדול הוא באורך יחידה אחת, ולמעגלים הפנימיים יש קטרים s ו-1-s, אז הקוטר של כל אחד מהמעגלים התאומים הוא:

d=s(1-s). \, 

למעגל הקטן ביותר שמכיל את שני המעגלים התאומים יש אותו שטח כמו לארבלוס.

## קישורים חיצוניים

* 

קטגוריה:ארכימדס
קטגוריה:גאומטריה
כלבי ים נזיריים

**כלבי ים נזיריים** (שם מדעי: *Monachini*) הם שבט טקסונומי של יונקים ימיים במשפחת כלבי הים ובהם 2 סוגים ו-2 מינים קיימים.

אלו כלבי ים בינוניים החיים באזורים טרופיים וים תיכוניים ולא בקטבים. הם מכונים נזיריים עקב מנהגם לחיות לבדם ולא בלהקות.

בשנת 2014 התגלה כי המינים כלב ים נזירי, הוואי והקריבי נושאים מטען גנטי דומה, יותר מאשר זה המצוי. בהתאם לכך הוגדר סוג חדש בשם "Neomonachus". הגילוי הקודם של סוג חדש במשפחת כלבי הים היה בשנת 1870 לערך.

## מיון
*שבט **כלבי ים נזיריים** (Monachini)
**סוג ומין יחיד כלב ים נזירי מצוי (*Monachus monachus*) – בחופי הים התיכון ומרכז האוקיינוס האטלנטי.
**סוג כלב ים נזירי (*Neomonachus* )
***מין כלב ים נזירי הוואי (*Neomonachus schauinslandi*)
***מין כלב ים נזירי קריבי (*Neomonachus tropicalis*) - נכחד.
**סוג *Monachopsis* - נכחד
**סוג *Pristiphoca* - נכחד
**סוג *Properiptychus* - נכחד
**סוג *Messiphoca* - נכחד
**סוג *Mesotaria* - נכחד
**סוג *Callophoca* - נכחד
**סוג *Pliophoca* - נכחד
**סוג *Pontophoca* - נכחד

## קישורים חיצוניים

* 

## הערות שוליים

קטגוריה:כלבי ים
ניקולא פנטו

**ניקולא פנטו** (בצרפתית: **Nicolas Penneteau**; נולד ב-20 בפברואר 1981 במרסיי), הוא כדורגלן עבר צרפתי-קורסיקאי ששיחק בעמדת השוער.

## קריירה
פנטו נולד במרסיי. הוא החל לשחק כדורגל בקבוצת הנוער של בסטיה בגיל 9. בשנת 1997 חתם ל-4 שנים בקבוצה הבוגרת של המועדון. לאחר 9 שנים, בהן רשם 180 הופעות ליגה, חתם פנטו במועדון הצרפתי ואלנסיין, ולאחר כשנתיים קיבל השוער את חולצת ההרכב בקבוצה ורשם בה 266 הופעות ליגה. באוגוסט 2014 חתם בשרלרואה הבלגית תמורת 600 אלף אירו.

## נבחרת לאומית
בשנת 2001 זומן פנטו לנבחרת צרפת עד גיל 20, בה שיחק כשחקן הרכב במשך שנה ורשם 11 הופעות רשמיות. בשנת 2002 זומן השוער לנבחרת צרפת עד גיל 21 בה שיחק כשנה ורשם 12 הופעות באליפות אירופה עד גיל 21 שנערכה בשווייץ בשנת 2002. בשל שורשיו מקורסיקה, זומן פנטו ב-2009 לנבחרת הלאומית ורשם בה 5 הופעות רשמיות.

## קישורים חיצוניים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני בסטיה
קטגוריה:כדורגלני ואלנסיין
קטגוריה:כדורגלני שרלרואה
קטגוריה:מרסיי: כדורגלנים
קטגוריה:כדורגלני סטאד ריימס
קטגוריה:צרפתים שנולדו ב-1981
ואלון ברישה

**ואלון בֶּרִישַׁה** (באלבנית: **Valon Berisha**, נולד ב-7 בפברואר 1993) הוא כדורגלן קוסוברי המשחק בעמדת הקשר בל.א.ס.ק. לינץ מהבונדסליגה האוסטרית ובנבחרת קוסובו. אחיו, וטון ברישה הוא גם כדורגלן.

## קריירת מועדונים
ברישה נולד בשוודיה להורים ממוצא קוסובני אך גדל בנורווגיה והתגורר בעיירה אגרסונד ושיחק בקבוצת הנוער המקומית. ב-20 באוגוסט 2008 ערך את הופעת הבכורה שלו בקבוצה הבוגרת כאשר הוא בן 15 ו-5 חודשים. למרות גילו הצעיר, בעונת  שיחק 31 משחקים וכבש 11 שערים. ברישה משך את עיניהן של מספר מועדונים באנגליה, אך העדיף לצבור דקות משחק בקבוצות מליגות קטנות יותר.

במרץ  חתם בוויקינג מליגת העל הנורווגית והעסקה יצאה לפועל בעונת . ב-21 במרץ 2010 ערך את הופעת הבכורה שלו במשחק הליגה נגד בראן. ב-31 באוקטובר 2010 הבקיע את שער הבכורה שלו בווייקינג בתיקו 1-1 נגד לילסטרום. בחודש מאי  זכה בתואר "הכדורגלן הצעיר של החודש בנורווגיה". ב-19 ביוני 2011 הוא ואחיו וטון שיחקו יחד באותו משחק והפכו לאחים הראשונים שעושים זאת במדי וייקינג משנת 1989. בסוף  נכלל ברשימת "100 הצעירים הטובים בעולם" של המגזין דון בלון.

ביולי  חתם ברד בול זלצבורג מליגת העל האוסטרית. ב-18 באוגוסט 2012 ברישה ערך את הופעת הבכורה שלו נגד אדמירה ווקר. הוא הבקיע את שערו הראשון עבור רד בול בשבוע הבא בתיקו 1-1 נגד וינר נוישטאדט.

ב-3 ביולי 2018 חתם בלאציו האיטלקית לחמש שנים. ב-4 באוקטובר ערך את הופעתו הבכורה בקבוצה בהפסד 1–4 לאיינטרכט פרנקפורט השלב הבתים. במדי הקבוצה קיבל דקות מועטות וב-30 בינואר 2020 הושאל לפורטונה דיסלדורף עד לסוף העונה.

ב-9 ביולי 2020, ברישה חתם בסטאד ריימס מליגת העל הצרפתית תמורת 5 מיליון אירו.

ב-8 בינואר 2024 חתם בל.א.ס.ק. לינץ מהבונדסליגה האוסטרית.

## קריירה בינלאומית
ברישה שיחק בצעירותו בכל הנבחרות הצעירות של נורווגיה והשתתף עם הנבחרת הצעירה באליפות אירופה בכדורגל עד גיל 21 - 2011 והבקיע עבורה את השער היחידי שלה באליפות. ב-23 בנובמבר 2011 ברישה זומן לראשונה לסגל הנבחרת הבוגרת לקראת גביע המלך התאילנדי. ב-15 בינואר 2012 ערך את הופעת הבכורה שלו בנבחרת הבוגרת במשחק נגד .

במרץ  חשף ברישה לראשונה כי ההתאחדות לכדורגל הקוסובנית פנתה אליו על מנת שישחק עבורה לאחר ש קיבלה אישור מפיפ"א לשחק משחקי ידידות נגד נבחרות החברות בה, אך ברישה ציין שהוא עדיין לא החליט באופן סופי איזו מדינה לייצג. בשנת  קוסובו התקבלה כחברה בפיפ"א וברישה החליט לייצג אותה. ברישה כבש את השער הרשמי הראשון של קוסובו בתיקו 1-1 נגד  במסגרת מוקדמות מונדיאל 2018.

## תארים
; רד בול זלצבורג
*ליגת העל האוסטרית: , , , , 
*הגביע האוסטרי: , , , 

; לאציו
*הגביע האיטלקי: 

## קישורים חיצוניים

קטגוריה:כדורגלנים נורווגים
קטגוריה:כדורגלנים קוסוברים
קטגוריה:קשרי כדורגל נורווגים
קטגוריה:קשרי כדורגל קוסוברים
קטגוריה:מאלמה: כדורגלנים
קטגוריה:כדורגלני ויקינג
קטגוריה:כדורגלני רד בול זלצבורג
קטגוריה:כדורגלני לאציו
קטגוריה:כדורגלני פורטונה דיסלדורף
קטגוריה:כדורגלני סטאד ריימס
קטגוריה:כדורגלני מלבורן סיטי
קטגוריה:כדורגלני ל.א.ס.ק. לינץ
קטגוריה:כדורגלני נבחרת נורווגיה
קטגוריה:כדורגלני נבחרת קוסובו
קטגוריה:ספורטאים זרים בגרמניה
קטגוריה:ספורטאים זרים באוסטריה
קטגוריה:ספורטאים זרים באיטליה
קטגוריה:ספורטאים זרים בצרפת
קטגוריה:ספורטאים זרים באוסטרליה
קטגוריה:נורווגים שנולדו ב-1993
קטגוריה:קוסוברים שנולדו ב-1993
רוג'ר יאנג

**רוג'ר וילטון יאנג** (באנגלית: **Rodger Wilton Young**;  28 באפריל 1918 – 31 ביולי 1943) היה חייל בצבא ארצות הברית במהלך מלחמת העולם השנייה, שנהרג במהלך הקרב על ניו ג'ורג'יה ועל פעולותיו הוענקה לו מדליית הכבוד, העיטור הצבאי הגבוה ביותר בכוחות המזוינים של ארצות הברית.

## ביוגרפיה
יאנג נולד ב-28 באפריל 1918 בטיפין, אוהיו, ארצות הברית לניקולס יאנג. במהלך ילדותו נהג יאנג לצאת לציד, דבר שפיתח את כישורי הירי שלו.

בבית הספר התיכון, שיחק יאנג בנבחרת הכדורסל של בית ספרו ובמהלך משחק נפצע בראשו ושמיעתו וראייתו נפגעו, דבר שהביא לנשירתו מהתיכון.

ב-1938, בגיל עשרים, הצטרף יאנג למשמר האזרחי של אוהיו, לשם התקבל על אף מצבו הבריאותי.

באוקטובר 1940 היחידה של יאנג נקראה לשירות במסגרת ההכנות של צבא ארצות הברית למלחמת העולם השנייה, ולאחר מספר חודשים הועלה בדרגה והיה למפקד כיתה.

במהלך האימונים לקראת הקרב על ניו ג'ורג'יה, שם לב יאנג שראייתו ושמיעתו הולכות ונהיות גרועות יותר. הוא פנה למפקדו בבקשה שידיחו לדרגת טוראי מחשש שמצבו הרפואי יסכן את חיי חייליו.

על אף בקשתו של יאנג, הוא המשיך לפקד על כיתה.

ב-31 ביולי 1943, במהלך הקרב על ניו ג'ורג'יה, נקלע הסיור של יאנג למארב, וארבעה חיילים נהרגו. על אף שנפקד עליו לסגת, הסתער יאנג לבדו על עמדת מכונת הירייה, בעודו זורק רימוני יד ומושך אש, ובכך פוגע בכוחות היפניים ומציל את חייהם של חיילים אמריקנים. יאנג נהרג במהלך ההסתערות.

על פעולותיו של יאנג ניתנה לו מדליית הכבוד, העיטור הצבאי הגבוה ביותר בכוחות המזוינים של ארצות הברית.

## הנצחה
ב-1945, כתב פרנק לוסר את "הבלדה על רוג'ר יאנג", שמאוחר יותר הוקלטה על ידי ברל אייבס ונלסון אדי.

בספר "לוחמי החלל" מאת רוברט היינליין, שמה של אחת מהחלליות הוא "רוג'ר יאנג", ובסוף הספר ישנה ביוגרפיה קצרה של יאנג.

## קישורים חיצוניים

* 

קטגוריה:אמריקאים ילידי אוהיו
קטגוריה:מעוטרי מדליית הכבוד
קטגוריה:חוגרים אמריקאים במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:אמריקאים שנולדו ב-1918
קטגוריה:אמריקאים שנפטרו ב-1943
ינון ברדה

**ינון ברדה** (נולד ב-2 באוקטובר 1984) הוא כדורגלן עבר ישראלי ששיחק בעמדת החלוץ. ינון הוא אחיו של כדורגלן העבר אליניב ברדה, אשר שימש כמאמן בקבוצת הפועל באר שבע.

## קריירה
ברדה התחיל את הקריירה שלו בהפועל באר שבע. ב-21 בדצמבר 2002 ערך את הופעת הבכורה שלו בליגת העל בניצחון 0–4 נגד הפועל פתח תקווה. ב-27 באוגוסט 2006 חתם במ.ס. אשדוד. באשדוד, ברדה לא מצא את מקומו ובתום העונה עזב את המועדון.

בקיץ  חתם בהפועל בני לוד מהליגה הלאומית. במדי לוד שיחק 14 משחקי ליגה וכבש 3 שערים. בקיץ  חתם בהפועל אשקלון מהליגה הארצית. באשקלון ברדה הפך לשחקן מוביל ועם 9 שערים היה שותף פעיל לעלייה של אשקלון לליגה הלאומית. לאחר שפתח את עונת 2009/2010 באשקלון, בינואר  חתם במכבי באר שבע לאחר שלא קיבל דקות משחק באשקלון. ברדה כבש צמד במשחק המבחן נגד מכבי השקמה רמת חן מליגה א' וכך באר שבע נשארה בליגה הלאומית.

בפברואר  חתם בהפועל ראשון לציון עימה העפיל לליגת העל בסיום העונה אחרי שסיימה במקום השני בליגה. בליגת העל, ברדה התקשה למצוא את מקומו ובינואר  חזר לליגה הלאומית כאשר חתם בהפועל בני לוד לקדנציה שנייה.

בקיץ  חתם במכבי הרצליה. בקיץ  חתם בעירוני קריית גת מליגה א' עימה רשם עלייה לליגה הלאומית. בקיץ  חזר לקדנציה שנייה בבני לוד.

בקיץ  חתם במ.ס. דימונה העולה החדשה לליגה א'. ב-16 בספטמבר 2016 כבש צמד בהופעת הבכורה שלו בדימונה בניצחון 1–3 נגד הפועל בקעת הירדן.

ב-9 באוגוסט 2018 ברדה חתם במ.ס. באר שבע.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני הפועל בני לוד
קטגוריה:כדורגלני הפועל אשקלון
קטגוריה:כדורגלני מכבי באר שבע
קטגוריה:כדורגלני הפועל ראשון לציון
קטגוריה:כדורגלני מכבי הרצליה
קטגוריה:כדורגלני מכבי קריית גת
קטגוריה:כדורגלני מועדון ספורט דימונה
קטגוריה:ישראלים שנולדו ב-1984
חרונימו לואיס דה קאבררה

**חֲרוֹנִימוֹ לוּאִיס דֶּה קָבְרְרָה** (בספרדית: **Jerónimo Luis de Cabrera**; 1528–1574) היה קונקיסטאדור ספרדי, מושל קולוניאלי ששלט על צפון מערב ארגנטינה. מייסד העיר קורדובה.

## חייו ותקופתו
קאבררה נולד בסביליה שבספרד. הוא ואחיו הגדול, פדרו, היגרו למלכות המשנה של פרו ב-1538, ובעקבות התגייסותו לצבא הספרדי, חרונימו הגיע לדרגת סמל והוצב במרכז העצבים הקולוניאלי של קוסקו ב-1549. הוא הוביל מסעות צבאיים רבים בשנים שלאחר מכן, בהם בעיקר דיכוי המרידות באיקה ובנסקה ובעקבות משרה בעיר הבירה, לימה, התמנה ב-1571 להיות הקורגידור של פוטוסי.

לקראת סוף 1571, קאבררה יועד להיות אדלנטאדו (תואר צבאי של קונקיסטאדורים ספרדים), לצורך חקירת דרכים לא נודעות מדרום לפוטוסי. המינוי בא בעקבות פגישתו עם מושל פרובינציית טוקומאן, אשר כיסתה את רוב מה שבעתיד יהיה צפון-מערב ארגנטינה. הוא הציב את משרדו בסנטיאגו דל אסטרו, ארגן משלחת של 100 חיילים ו-40 קרונות אספקה במהלך 1572, ועזב לכיוון דרום עם כוונה לייצר אחיזה אסטרטגית. היישוב הראשוני, קיסקיסאקטה (Quisquisacate), הוקם ב-24 ביוני 1573 ונכשל. ב-6 ביולי, המשלחת בחרה במיקום על גדות נהר הסוקיה (Suquía) בערך 400 קילומטר דרומית לסנטיאגו דה אסטרו. כאות כבוד ניתנה לקאבררה הזכות לבחור את שם היישוב, אותו הוא כינה קורדובה דה לה נואבה אנדלוסיה, לכבוד קורדובה (ספרד), מקום הולדתה של אשתו.

קאבררה שמר על יחסי שכנות טובות יחסית עם התושבים הילידים של האזור, בני הקומצ'ינגון, והוכיח מנהל תקין התנחלות החדשה, אשר תוך שנה נספר עם המוסדות המשפטיים והמנהליים הבסיסיים של יישובי הקבע. הוא עזב ביוזמתו לכיוון מזרח בשנת 1574 והגיע במהירות לחופי נהר פרנה, אשר נמצא במרחק 320 קילומטר, שם הקים את מצודת סן לואיס (ליד סנטה פה המודרנית). המצודה היוותה דריסת רגל ראשונה של מלכות המשנה של פרו עם מוצא לאוקיינוס האטלנטי (דרך נהר הפרנה אשר נוח מאוד לשיט). ההישג התנגש עם היריבות מול קפטן חואן דה גאראיי (Juan de Garay), אשר נשלח במורד הנהר מאסונסיון עם הזמנה מהמשנה למלך לעשות את אותו הדבר.

המחלוקת נשפטה לאחר מכן על ידי בורר רשמי, גונסלו דה אבראו (Gonzalo de Abreu), שמצא את קאבררה אשם בסרבנות למשנה למלך (הפרה שמשמעותה גזר דין מוות). בעקבות העובדה שהיה נצר לאצולה ספרדית, הבורר ויתר על מוות בחניקה, וקאבררה הובל ללימה, שם הוצא להורג בעריפת ראש, ב-17 באוגוסט 1574.

## קישורים חיצוניים

קטגוריה:קונקיסטאדורים
קטגוריה:אמריקה: היסטוריה
קטגוריה:ספרד: היסטוריה צבאית
קטגוריה:האימפריה הספרדית
קטגוריה:מגלי ארצות ספרדים
קטגוריה:אישים שהוצאו להורג בעריפת ראש
קטגוריה:ילידי 1528
קטגוריה:נפטרים ב-1574
טרומרברג

[300px|ממוזער|שמאל|פסגת ה[תל בירקנקופף בעיר שטוטגרט, 2016]]
**טרומרברג** (**Trümmerberg**) הוא מונח בגרמנית המשמש לתיאור תלים מלאכותיים אשר נוצרו מהערמת הריסות מבנים שחרבו עקב ההפצצות האסטרטגיות של בעלות הברית במהלך מלחמת העולם השנייה. עשרות תלים כאלו ניצבים בערים בגרמניה או בקרבתן. הם התהוו בסוף שנות הארבעים ובראשית שנות החמישים, במהלך פינוי עיי ההריסות מהערים. לרבים מהם ניתנו שמות משלהם.

תלי ההריסות מתנשאים לגובה, לעיתים מספר עשרות מטרים ביחס לסביבתם. במקרים אחדים נערמו ההריסות על גבי מבנים צבאיים שהוקמו בימי השלטון הנאצי, כדי להעלימם. במהלך השנים שחלפו מאז שנוצרו התכסו התלים בצמחייה ובעצים. עבור חלקם הוכנו והוצאו לפועל תוכניות שיקום ואף נבנו עליהם מבנים. על גבי כמה מהתלים הוצבו אנדרטאות להרס שהביא ליצירתם.

## תלים ידועים
***ברלין** - בעיר ובסביבתה קיימים תשעה תלי הריסות. הגדול שבהם, הנקרא **[[טויפלסברג]]** (Teufelsberg), ניצב בתחומי ברלין המערבית לשעבר, ליד יער גרונוולד. הוא מתנשא לגובה של 55 מטרים ביחס לסביבתו והוא הנקודה הגבוהה ביותר בתוואי הקרקע של ברלין. הוא נערם על גבי מבנים של מכללה טכנית נאצית שבנייתה לא הושלמה. תל אחר בברלין נערם על גבי מגדל נ"מ מבטון.
***שטוטגרט** - **בירקנקופף** (Birkenkopf), המכונה גם "מונטה שרבלינו" (Monte Scherbelino). על פסגת התל נערמו שברי קירות והוצבו כתובת זיכרון וצלב כאנדרטאות. תל חרבות אחר בשטוטגרט הוא ה**גרינר היינר** (Grüner Heiner).
***מינכן** - **אולימפיה-ברג** (Olympiaberg), אחד מארבעה תלי הריסות במינכן. בצדו הוקמו לימים מתקנים עבור אולימפיאדת מינכן, שנערכה ב-1972.

בעיר דרזדן התהוו לאחר המלחמה שלושה תלי הריסות. בערים לייפציג ונירנברג הוקמו שני תלים בכל אחת.


תמונה:Olympiaberg2006.jpg|אולימפיה-ברג במינכן
תמונה:Ballonfahrt über Köln - Colonius, Herkulesberg und KölnTurm-RS-3950.jpg|הרקולסברג בקלן (במרכז התמונה)
תמונה:Inrather Berg, Krefeld (Sicht vom Hülser Berg) (5) cropped.JPG|אינרטרברג בקרפלד
תמונה:Stuttgart gruener heiner 02.jpg|גרינר היינר בשטוטגרט


## קישורים חיצוניים
* תמונת התל בירקנקופף בשנת 1954

## הערות שוליים

קטגוריה:גרמניה: גאוגרפיה
קטגוריה:בעקבות מלחמת העולם השנייה
מרכז הסחר העולמי ונג'ואו

**מרכז הסחר העולמי ונג'ואו** (בסינית: **温州世贸中心大厦**) הוא גורד שחקים סופר גבוה בן 68 קומות (+4 קומות תת-קרקעיות) שמתנשא לגובה של 321.9 מטרים השוכן בבמרכז העיר ונג'ואו שבמחוז ג'ג'יאנג שבסין. בניית המגדל החלה ב-9 ביוני 2003 והסתיימה בשנת 2010 כאשר המגדל הגיע לגובה 321.9 מטר הוא היה המגדל ה-25 בגובהו בעולם. נכון לשנת 2025, הוא המגדל השני בגובהו בעיר, ה-85 בגובהו בסין, ה-100 בגובהו באסיה וה-152 בגובהו בעולם. המגדל משתרע על שטח של 174,361 מטרים רבועים. 

מרכז הסחר העולמי ונג'ואו משמש כבניין משרדים וכולל גם בית מלון יוקרתי.

לפי התוכניות המקוריות היה אמור המגדל להגיע לגובה של 260 מטר, אך מאוחר יותר הוחלט להגביהו בעוד 62 מטרים.

## קישורים חיצוניים

## הערות שוליים

ממוזער|מרכז|300px|מרכז הסחר העולמי ונג'ואו

קטגוריה:הרפובליקה העממית של סין: גורדי שחקים
קטגוריה:ג'ג'יאנג
ברתלומיאיי דרגובסקי

**ברתלומיאיי דרגובסקי** (בפולנית: **Bartłomiej Drągowski**; נולד ב-19 באוגוסט 1997 בביאליסטוק שבפולין) הוא כדורגלן פולני המשחק בעמדת השוער בקבוצת וידזב לודז' ובנבחרת פולין.

## קריירת מועדונים
### יאגלוניה ביאליסטוק
דרגובסקי נולד בביאליסטוק שבפולין. הוא גדל במחלקת הנוער של יאגלוניה ביאליסטוק. ב-27 במאי 2014 ערך דרגובסקי את הופעת הבכורה שלו בליגת העל הפולנית, כששיחק 90 דקות בתיקו 4-4 נגד קורונה קיילצה במסגרת פלייאוף הירידה. זו הייתה הופעתו היחידה במועדון בעונת , ובשתי העונות הבאות הפך לשחקן הרכב קבוע וערך 63 הופעות ליגה.

### פיורנטינה
ב-4 ביולי 2016 חתם דרגובסקי על חוזה ל-5 שנים בפיורנטינה מהסרייה א'.

ב-10 באוגוסט 2022 חתם בספציה.

## קריירה בינלאומית
ב-7 באוקטובר 2020 ערך דרגובסקי את הופעת הבכורה שלו בנבחרת פולין, בניצחון 5-1 על נבחרת פינלנד במשחק ידידות.

נכלל בסגל הראשוני נבחרת פולין לטורניר מונדיאל 2022, אולם נגרע מהסגל כשבוע לפני פתיחת הטורניר בשל פציעה.

## קישורים חיצוניים

## הערות שוליים

קטגוריה:כדורגלנים פולנים
קטגוריה:שוערי כדורגל פולנים
קטגוריה:ביאליסטוק: כדורגלנים
קטגוריה:כדורגלני יגלוניה ביאליסטוק
קטגוריה:כדורגלני פיורנטינה
קטגוריה:כדורגלני אמפולי
קטגוריה:כדורגלני ספציה
קטגוריה:כדורגלני פנאתינאיקוס
קטגוריה:כדורגלני וידזב לודז'
קטגוריה:כדורגלני נבחרת פולין
קטגוריה:פולנים שנולדו ב-1997
נפתלי רוסמן

**נפתלי רוסמן** (1929 – 13 במאי 2002) היה ספורטאי ספורט נכים ישראלי וחבר נבחרת הכדורסל אל המשחקים הפאראלימפיים הראשונים.

## ביוגרפיה
רוסמן נולד ברומניה ועבר בה את מלחמת העולם השנייה. לאחר המלחמה עלה מבוקרשט לארץ ישראל והתיישב בנתניה. בגיל 16 הצטרף לאצ"ל והשתתף במבצעים שונים, ביניהם מבצע החרמת נשק ממחנה הצבא הבריטי בפרדס חנה. ב-16 במאי 1948 לחם ברמלה ונפגע בעמוד השדרה מרסיסי מרגמה. הוא שותק בפלג גופו התחתון והחל בשיקום רפואי ממושך כשהוא מרותק לכיסא גלגלים. לאחר ניסיונות שיקום רבים בישראל, במהלך 1954–1955 נשלח על ידי משרד הביטחון לשיקום רפואי בניו יורק. במסגרת השיקום הרפואי לקח חלק בספורט נכים וב-1960 היה בין חברי נבחרת ישראל בכדורסל כיסאות גלגלים למשחקים הפאראלימפיים, שזכתה במדליית ארד.

תשע שנים לאחר הפציעה, רוסמן השלים במסגרת לימודי ערב את תעודת הבגרות שלו והחל בלימודים גבוהים. ב-1962 סיים לימודי עבודה סוציאלית והחל לעבוד במרכז השיקום של בית החולים תל השומר. בהמשך סיים לימודי מוסמך בעבודה סוציאלית ובריאות הציבור. עמד שנים רבות בראש שרות העבודה הסוציאלית של מרכז השיקום.

ב-2002 נפטר והוכר, כמו נכי צה"ל רבים ממלחמת העצמאות, כחלל צה"ל שנפטר כתוצאה מפציעתו בשירות פעיל. האיגוד הישראלי לרפואה פיזיקלית ושיקום מעניק על שמו פרס שנתי על עשייה יתרה בתחום השיקום.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* 
* 
* 

קטגוריה:ישראלים ילידי רומניה
קטגוריה:זוכי מדליית ארד פאראלימפית מישראל
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:לוחמי האצ"ל
קטגוריה:עובדים סוציאליים ישראלים
קטגוריה:כדורסלנים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים רומא (1960)
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות סגולה
קטגוריה:ספורטאים נכי צה"ל
קטגוריה:ישראלים שנולדו ב-1929
קטגוריה:ישראלים שנפטרו ב-2002
ישראל במשחקים הפאראלימפיים היידלברג (1972)

משלחת **[[ישראל]] ל** כללה 44 ספורטאים שהתחרו ב-10 ענפי ספורט. 

## חברי המשלחת
משלחת ישראל למשחקים כללה 44 ספורטאים, מהם 14 נכי צה"ל. במשלחת הכללית, לרבות מאמנים, השתתפו 58 איש והיא הייתה המשלחת החמישית בגודלה בין כלל המדינות המשתתפות, מנהל המשלחת היה יוסף לוטנברג

### [[קובץ:Athletics pictogram (Paralympics).svg|30x30 פיקסלים]] אתלטיקה
* אריה ביזם
* צבי בן-צבי
* אורה גולדשטיין
* יצחק גליצקי
* ברוך חגאי
* עוזי טסה
* רחל טסה
* אריאלה כהן
* חיים כהן
* משה לוי
* אברהם מושרקי
* איילה מלחן
* מלכה פוטשניק
* שלמה פינקלשטיין
* משה פלד
* חיים פליטר
* צפורה רוזנבאום
* בתיה שוויקי
* שושנה שרעבי
### [[קובץ:Powerlifting pictogram (Paralympics).svg|30px]] הרמת משקולות
* יוסף ונגר
* שמואל חיימוביץ'
### [[קובץ:Archery pictogram (Paralympics).svg|30px]] חץ וקשת
* מיכל אסקפה
* משה פלד
### [[קובץ:Table tennis pictogram.svg|30px]] טניס שולחן
* מתי אנג'ל
* מיכל אסקפה
* ברוך חגאי
* עקיבא פרבר
### [[קובץ:Wheelchair basketball pictogram (Paralympics).svg|30px]] כדורסל

### [[קובץ:Wheelchair fencing pictogram (Paralympics).svg|30px]] סיף
* עוזי טסה
* רחל טסה
* איילה מלחן
* מרגלית פרץ
* שושנה שרעבי
* נבחרת הנשים: רחל טסה, איילה מלחן, מרגלית פרץ, שושנה שרעבי
### [[קובץ:Swimming pictogram (Paralympics).svg|30px]] שחייה
* אסף אגמון
* מתי אנג'ל
* אורה גולדשטיין
* יוסף ונגר
* עוזי טסה
* רחל טסה
* אריאלה כהן
* משה לוי
* יצחק מולודוי
* משה מוסאי
* איילה מלחן
* שלמה פינקלשטיין
* עקיבא פרבר
* דוד קראוס
* אריה רובין

חברי משלחת נוספים כנציגים בהרכבי הנבחרות השונות: מיקי אבלס, חיים אשכנזי, דני בן-משה, גבריאל גובי, יוסף זינגר, מרדכי חודרלנד, יוסף מוגלניצקי, אביגדור צדוק, אברהם תשובה.

## מדליות

1972
קטגוריה:1972 בישראל: ספורט
קטגוריה:המשחקים הפאראלימפיים היידלברג (1972)
ישראל במשחקים הפאראלימפיים סיאול (1988)

250px|שמאל|ממוזער|נבחרת ישראל על דוכן המנצחים לאחר שזכתה במדליית כסף, בכדורעף נכים
משלחת **[[ישראל]] ל[[המשחקים הפאראלימפיים סיאול (1988)|משחקים הפאראלימפיים סיאול]]** זכתה ב-45 מדליות ב-5 ענפים מה שהציב אותה במקום ה-18 בטבלת המדליות.

## חברי המשלחת
משלחת ישראל למשחקים כללה ייצוג רחב של 51 ספורטאים לאור הישג הקריטריון ההשתתפות של נבחרות במספר ענפים: כדורסל כיסאות גלגלים, כדור שער וכדורעף.
### [[קובץ:Athletics pictogram (Paralympics).svg|30x30 פיקסלים]] אתלטיקה
* נחמן וולף
* דוד יעקובוביץ'
* גאולה סירי
* צפורה רובין
### [[קובץ:Powerlifting pictogram (Paralympics).svg|30px]] הרמת משקולות
* עמוס גינוסר
* שמואל חיימוביץ'
* אברהם שטרויך
### [[קובץ:Wheelchair tennis pictogram (Paralympics).svg|30x30 פיקסלים]] טניס בכיסאות גלגלים
* ששון אהרוני
### [[קובץ:Table tennis pictogram.svg|30px]] טניס שולחן
* שלמה אהרוני
* חיים אשכנזי
* יעקב סולימן
* אהרון פרקש

### [[קובץ:Wheelchair basketball pictogram (Paralympics).svg|30px]] כדורסל

### [[קובץ:Sitting volleyball pictogram (Paralympics).svg|30px]] כדורעף
* אלי אונגר
* שלמה בורנשטיין
* אייל גור
* חגי זמיר
* גד לנצר
* יגאל פזי
* רוני פרדקין
* אליעזר קלינה
* צבי קרש
### [[קובץ:Goalball pictogram (Paralympics).svg|30px]] כדור שער
* אהרון אקוקה 
* אורי בשה
* אורי כהן
* מרדכי לוי
* ראובן פרח
* זהר שרון

### [[קובץ:Wheelchair fencing pictogram (Paralympics).svg|30px]] סיף
* חמדה לוי
* איילה מלחן
* רחל סעיד
* מרגלית פרץ
### [[קובץ:Shooting pictogram (Paralympics).svg|30px]] קליעה
* דורון אשר
* נסים פילוסוף
* רות קידר
### [[קובץ:Swimming pictogram (Paralympics).svg|30px]] שחייה
* בועז אבהר
* אסף אגמון
* חנוך בודין
* רון בולוטין
* אורי ברגמן
* טל גולן
* יוסף ונגר
* יזהר כהן
* מירי סיסו
* שלמה פינטו
* ברוך פרצמן
* סמדר צור

## מדליות

1988
קטגוריה:1988 בישראל: ספורט
קטגוריה:המשחקים הפאראלימפיים סיאול (1988)
איילה מלחן

**אילה מלחן-כץ** (נולדה ב-1949) היא ספורטאית פאראלימפית ישראלית.

כץ חלתה בגיל שלושה חודשים בשיתוק ילדים שפגע בגפיה התחתונות. במשך תשע שנים טופלה בבית חולים בירושלים ובגיל תשע חזרה לבית הוריה בראש העין.

במסגרת השיקום הרפואי החלה להתחרות בספורט נכים והשתתפה בתחרויות שחייה, סייף וכדורסל כיסאות גלגלים. בין השנים 1968–1988 השתתפה בשש תחרויות פאראלימפיות וזכתה ב-13 מדליות, מהן 5 זהב.

כץ מתגוררת בפתח תקווה ועומדת בראש המסגרת העירונית של התוכנית הארצית "קהילה נגישה" הפועלת להטמעת חוק שוויון זכויות לאנשים עם מוגבלויות.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* אילה מלחן כץ נכנסה להיכל התהילה כדורסל נשים
* איילה כץ - הסייפת שהספורט אצלה היה במקום הראשון, הפראתון, גיליון 68, יוני 2021, עמ' 9–10.
* 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:ספורטאים רב תחומיים
קטגוריה:שחייניות נכות ישראליות
קטגוריה:שחייניות פאראלימפיות ישראליות
קטגוריה:סייפות נכות ישראליות
קטגוריה:סייפות פאראלימפיות ישראליות
קטגוריה:אתלטיות פאראלימפיות ישראליות
קטגוריה:שחקניות כדורסל בכיסאות גלגלים ישראליות
קטגוריה:כדורסלניות פאראלימפיות ישראליות
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:סייפים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:סייפים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:סייפים במשחקים הפאראלימפיים ארנהם (1980)
קטגוריה:סייפות במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:סייפים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:סייפים במשחקים הפאראלימפיים סיאול (1988)
קטגוריה:סייפות במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאי איל"ן
קטגוריה:נפגעי פוליו ישראלים
קטגוריה:ישראליות שנולדו ב-1949
קטגוריה:ישראלים שנולדו ב-1949
הלן סלייטר

**הלן רייצ'ל סלייטר** (באנגלית: **Helen Rachel Slater**; נולדה ב-15 בדצמבר 1963) היא שחקנית טלוויזיה, קולנוע ותיאטרון וזמרת-יוצרת יהודייה-אמריקאית. התפרסמה לראשונה עם תפקידה הראשי כגיבורת העל סופרגירל בסרט "סופרגירל" משנת 1984.

## ביוגרפיה
נולדה בניו יורק למשפחה יהודית. אמה הייתה עורכת דין, ואביה עבד בחברת הפקות בטלוויזיה.

היא דוברת של חברת לוריאל.

התחתנה ב-1989 והיא אם לבת.

## פילמוגרפיה

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
ישראל במשחקים הפאראלימפיים ניו יורק וסטוק מנדוויל (1984)

משלחת **[[ישראל]] ל** זכתה ב-44 מדליות ב-8 ענפים.

## חברי המשלחת
ספורטאים נוספים שהתחרו: חיים אשכנזי, יעקב סולימן.

### [[קובץ:Athletics pictogram (Paralympics).svg|30x30 פיקסלים]] אתלטיקה
* יקותיאל גרשוני
* צבי הופמן
* נחמן וולף
* דוד יעקובוביץ'
* יששכר נבון
* מירי סיסו
* יהוא עדני
* חיים פליטר
* צבי קרש
* צפורה רובין
### [[קובץ:Powerlifting pictogram (Paralympics).svg|30px]] הרמת משקולות
* שמואל חיימוביץ'
* אברהם שטרויך
### [[קובץ:Table tennis pictogram.svg|30px]] טניס שולחן
* ירון אופשטיין
### [[קובץ:Wheelchair basketball pictogram (Paralympics).svg|30px]] כדורסל

### [[קובץ:Sitting volleyball pictogram (Paralympics).svg|30px]] כדורעף
* אלי אונגר
* שלמה בורנשטיין
* משה ברבלט
* אהרון דנציגר
* חגי זמיר
* ניצן עצמון
* יגאל פזי
* רוני פרדקין
* אליעזר קלינה
* צבי קרש
### [[קובץ:Wheelchair fencing pictogram (Paralympics).svg|30px]] סיף
* ששון אהרוני
* נבחרת הנשים: חמדה לוי, איילה מלחן ומרגלית פרץ
### [[קובץ:Shooting pictogram (Paralympics).svg|30px]] קליעה
* אמנון אבנרי
* שלמה אהרוני
* דורון אשר
* בועז גרוסמן
* יחזקאל חי
* עליז נוי
* נסים פילוסוף
* אהרון פרקש
* רפאל קורנפלד
* יגאל תם

### [[קובץ:Swimming pictogram (Paralympics).svg|30px]] שחייה
* אסף אגמון
* ירון אופשטיין
* הנרי אקוקה
* חנוך בודין
* רון בולוטין
* אורי ברגמן
* יוסף ונגר
* אריאל ורהפטיג
* רות מסס
* מירי סיסו
* שלמה פינטו
* גיל פלח
* ברוך פרצמן

## מדליות

1984
קטגוריה:1984 בישראל: ספורט
קטגוריה:המשחקים הפאראלימפיים ניו יורק וסטוק מנדוויל (1984)